Αλεξία Καλανταρίδου

Η Αλεξία Καλανταρίδου (19 Ιανουαρίου 1995, Κατερίνη) είναι Ελληνίδα διεθνής αθλήτρια πετοσφαίρισης, η οποία αγωνίζεται με τη φανέλα του Ολυμπιακού Πειραιώς στο Πρωτάθλημα Βόλεϊ Λιγκ της Ελλάδας ως ακραία.

Καριέρα 
Η Αλεξία Καλανταρίδου σε ηλικία μόλις 10 ετων το 2005 εντάχθηκε στις Ακαδημίες του Αρχέλαου Κατερίνης, ομάδα της γενέτειράς της. Το 2010 ανηφόρισε στη Θεσσαλονίκη για τον Άρη, στον οποίο έμεινε ένα χρόνο, για να μετακινηθεί λίγο πιο ΒΔ, στον Εύοσμο, όπου αγωνίστηκε την περίοδο 2011-12 με τα χρώματα του  Αίαντα στην Α' Κατηγορία Ε.ΠΕ.Σ.Θ. Με τον Αίαντα κατέκτησε το τοπικό νταμπλ και ταυτοχρονα την άνοδο στην Α2 Εθνική Κατηγορία, στην οποία αγωνίστηκε μέχρι το 2015, οπότε επέστρεψε στον Άρη που είχε επανέλθει στην Α1 Εθνική. Την περίοδο 2015-16 κάνει μια εκπληκτική χρονιά με τον Άρη στο Πρωτάθλημα Ελλάδας, ανακηρύσσεται «Καλύτερη πρωτοεμφανιζόμενη παίκτρια κάτω των 21» (ρούκι της χρονιάς), και ταυτόχρονα καλείται από τον Γιάννη Καλμαζίδη στην Εθνική ομάδα γυναικών. Παρόλα αυτά οι κιτρινόμαυροι αναπάντεχα την αποδεσμεύουν, και έτσι η Καλανταρίδου επειδή ταυτόχρονα σπουδάζει στο Α.Π.Θ., αποδέχεται την πρόταση μιας άλλης ομάδας της Θεσσαλονίκης, της Ελπίδας Αμπελοκήπων, η οποία τη χρονιά εκείνη είχε κερδίσει την άνοδο στη μεγάλη κατηγορία.

Την περίοδο 2016-17 η ομάδα των Αμπελοκήπων δεν καταφέρνει να παραμείνει στην κατηγορία, αλλά η Αλεξία Καλανταρίδου έχει κινήσει το ενδιαφέρον πολλών μεγάλων ομάδων της Βόλλευ Λιγκ. Τελικά την κερδίζει ο Α.Ο. Θήρας και έτσι τον Ιούνιο του 2017 η Αλεξία αποφασίζει να αναπνεύσει τον κυκλαδίτικο αέρα. Στη Σαντορίνη παραμένει δύο χρονιές, στις οποίες κατακτά την 3η θέση του Πρωταθλήματος καθώς και το Ασημένιο μετάλλιο του Κυπέλλου Ελλάδας 2019. Τον Ιούνιο της ίδιας χρονιάς, και αφού είχε λήξει το συμβόλαιό της με την ομάδα της Σαντορίνης, αποδέχεται την πρόταση του Ολυμπιακού και παίρνει το πλοίο για τον Πειραιά, σε μία καινούργια πρόκληση για την καριέρα της.

Σπουδές 
Η Αλεξία Καλανταρίδου αποφοίτησε το 2017 από το Παιδαγωγικό Τμήμα του Αριστοτελείου Πανεπιστημίου Θεσσαλονίκης και τώρα κάνει το μεταπτυχιακό της στη «Διαπολιτισμική Εκπαίδευση»

Διεθνής καριερα 
Η Αλεξία Καλανταρίδου ξεκίνησε την καριέρα της στα αντιπροσωπευτικά συγκροτήματα τον Ιούλιο του 2010, όταν κλήθηκε στους αγώνες για το Βαλκανικό Πρωτάθλημα Κορασίδων. Το 2011 συμμετείχε σε όλους τους αγώνες της προκριματικής και της τελικής φάσης του Ευρωπαϊκού Πρωταθλήματος Κορασίδων, αλλά και στο «Ευρωπαϊκό Ολυμπιακό Φεστιβάλ Νέων». Το επόμενο έτος τη βρίσκει στην Εθνική Νεανίδων και συμμετέχει στους αντίστοιχους αγώνες του Ευρωπαϊκού Πρωταθλήματος. Συνολικά στις δύο συτές "μικρες" εθνικές ομάδες συμπλήρωσε 32 συμμετοχές.
Το 2016 η Αλεξία Καλανταρίδου καλείται για πρώτη φορά στην Εθνική Γυναικών από τον Γιάννη Καλμαζίδη αλλά και από τον Τάκη Φλώρο που τον διαδέχθηκε. Συμμετέχει στα φιλικά προετοιμασίας και στα προκριματκά του Ευρωπαϊκού Πρωταθλήματος. Το 2017 συμμετέχει επίσης και στις δύο φάσεις των προκριματικών του Παγκοσμίου Πρωταθλήματος, που διεξήχθησαν στο Όσιγιεκ και στο Ρότερνταμ αντίστοιχα.

Συλλογικοί τίτλοι - Διακρίσεις

Εθνικά Πρωταθλήματα 
 3η Θεση: Πρωτάθλημα Ελλάδας 2017-18, Πρωτάθλημα Ελλάδας 2018-19 (Α.Ο. Θήρας)

Εθνικά Κύπελλα 
 2η Θεση: Κύπελλο Ελλάδας 2019 (Α.Ο. Θήρας)

Παραπομπές

Εξωτερικοί σύνδεσμοι - Πηγές 
 Αλεξία Καλανταρίδου: Ομάδες καριέρας greekvolley.eu
 Αλεξία Καλανταρίδου: Ατομικά στοιχεία - Ομάδες - Διακρίσεις women.volleybox.net
 Ολυμπιακός Πειραιώς 2020  www.cev.eu
 Αλεξία Καλανταρίδου: Ατομικά στοιχεία www.cev.eu

Ελληνίδες αθλήτριες της πετοσφαίρισης
Πετοσφαιρίστριες της εθνικής Ελλάδος
Πετοσφαιρίστριες ΑΟ Θήρας
Πετοσφαιρίστριες ΟΣΦΠ